2

ISIGIDIMI SAMAXOSA, FEBRUARY 1, 1875.

INTLANGANISO YOMNYAKA  
E-BURNSHILL.

Intlanganiso yomnyaka yezikolo ezilunge ne Burnshill, ezipantsi kuka Rev. D. McLeod ibiko kona ngolwe Sibini ngomhla ka 5 January. Abafundisi abebeko ubengulowo wakona U-Rev. Mr McLeod no Rev. Bryce Ross wase Mgqwakwebe. Kwaberemente abantu bekuko iqelana elitandekayo, noko lingabanga ngangoko umntu ebengalindela ngako entlanganisweni ebako kanye ngomnyaka.

Uqale umsebenzi emini enkulu. Ngokuhambiseka komsebenzi kwindawo ezilunge nakona kuvakele ukuba abaupeteyo, abanje ngabadala namadikoni, bauquba ngokuncomekayo kanye kubonakala ukuba bauquba ngentliziyo etandayo. Into ebe lusizi kukuba, ngenxa yokusweleka kwemali kude kwafuneka ukuba ake umfundisi abatibe okwexeshana, abaleseshi bezibalo. Siyatemba ukuba iremente yase Xesi iyakubehle iyikangelele londawo, iyilungise.

Kube luvuyo ukuba ngalo mnyaka upelileyo kubeko iqela elingena ebandleni le Nkosi livela kwabebengazani nayo. Igxulu kubonakele ukuba lipumelele ngelocala lakutelekiswa nezinye indawana ezimele Umkubiso.

Ngokuhambiseka kwezikolo (noko oko kute- twe ngako kweyolwesitatu intlanganiso), sive ukuba zihambisa kakuhle, ngapandle kwesase Zincuka. Nemali erolwe kona ngentsapo ite yanokukalazelwa, zasolwa kunene impahla zesikula. Esase Ncwazi kute noko kunconywayo ukuya kwentsapo esikolweni nokurolwa kwemali ngabazali, kwako indawo engafezekiyo ekufundeni kwabantwana, kwanganeno kakulu kwindawo ebilindelwe. Site sakukubona oko sacinga ukuba kanene nomkangeli wezikolo waye- ngasincomanga nganto eso sikolo. Ifanele kengoko ukukangeliswa ilungiswe msinya indawo efunekayo kuso. Izikolo ezinconywe ngokupumeleleyo zezase Burnshill nase Gxulu nase Debe. Esase Debe sincomeke ngokukodwa ngokucacisa kwabantwana into abayifundayo nangokuti inteto yamaxosa bayipimisele ngompunga wakowayo; eye Singesi bayenjekwanjalo. Kodwa ngokuquba emfundweni abafikanga kwabase Burnshill nase Gxulu. Indawo enkulu ekubandezelwe kuyo ngalo mini ibe kukurolwa kwemali enikelelwa imicimbi yeremente nemfundo. lyonke imali erolelwe lomicimbi ifike kwikulu leponti, elingaba mlilaumbi liyeva kuhle. Indawo ebe lusizi ku- kuba singayivanga ecitiweyo ukuze kube noku- qondakala kukuhle isimo seremeute ngokumalunga nemali, kuba mlilaumbi ingati kanti ecitiweyo ibe ingapezu kwengeneyo. Kwabebepulapula, into etandeke kunene kukuva ukuba likulu kwenani elirolelwe izikolo zodwa ngapandle kwezinye izinto. Lilodwa libe kwiponti ezimashumi mahlanu anesihlanu. Siyi fumana Incwazi ka Zibi ipumelele ngecala lokurolela izikolo, xa sesizikangelela indawo zokuba mbalwa kwabantu kona nokuba kanjalo emaninzi amaqaba. Londawo yodwa ikupe iponti ezilishumi elinesheleni ezitile ngapandle. Neka Njikelana Incwazi

site ifanele ukunconywa kuba ifike esitobeni seponti. Asise nakuwacazulula onke amanani aroliweyo, singase siyigqiba lendawo yemali yezikolo ngokukankanya ukuba abantwana base Burnshill abafundiswa ukutunga bangenise £1 16 1, xa singayibali ecitelwe kulomsebenzi wabo.

Emva kokuxelwa kokuhambiseka komsebenzi kutete abafundisi abo bebeko bobabini namadoda atile abantsundu. Ngokufutshane indawo ekute kwabandezelwa kuzo ezintetweni ibe yimfaneleko yokuba abazali bafundise abantwana babo, kwaboniswa ukuba amakolwa wona anyanzelekile ukuyenza lonto, ukuzalisa izifungo zawo zamhla wabaptizwa umntwana : kuboniswe ngokuba isizwe esihilizela Ilizwi lika Tixo nemfundo asinakunyuka, wade umfundisi wakona ukulinganisela lonto wabonisa ngembali yase Rome, ezati izikulu zaliliilizela Ilizwi aza amakoboka alamkela, kanti lonto iyakude ibangele ukuba ezizikulu zibe zizona zipetweyo, wati ke kobuye kube njalo nalapo; kutetwe nangokuba Ixesi namhla emalini lifike kwindawo elingazanga libe kuyo; nangokuba abakayiqondi imfundo, basuke banqambule baxele ibokwe kwakubizwa imali. Omnye otile obeke esemfundweni uxele imbali esiti bafanele ukuyici- ngela bonke abamfundo bangayi sebenzisiyo. Ute tina amaqaba asikupile sakubiza imali, kuba siti sakuti ngoku imali iyafuneka, liti iqaba iza kwenza ntonina; sakuti yeyokufundiswa komntwana, liti umntwana uza kuyenzanina imfundo ? Lisivale imilomo ngokuti nina nenza ntoni na ngeyenu. Sisuke sesilishiya ukubonaka- lisa ukuba lisoyisile! Abanye balile ngokuti hai lento ukuti into elunge kangakanana inifikele senibadala. Kuko abate amaqaba akalaza ukuba abantwana bawo bayonakala bakuza emfundweni ngokusuke banxile bahilize nangezinye indlela. Omnye ukalaze ukuti abafundileyo abancedisi emisebenzini yelizwi. Bati nokuba bake baquba kakuhle xa base kwindawo ezinje ngase Lovedale batshinize bakufika emakaya. Obevumisa lenteto uqokele ngeliti, Okwenene usitsho nje yinto oyibona uyibonile ukuti wakukangela umntu omtsha esiza etyalikeni ufike evate wapelelisa kanti noko akayi kuposa nepeni esityeni—wati ke, nina base mfundweni yivani ukugxekwa kwenu nokuba niyaziqaisana nina. Kubeko kanjalo abati ngekucelwa I-Government ibanya- nzele abantu batumele usapo esikolweni. Ipume ke lontlanganiso ukutshona kwelanga. Siyako- Iwa ukuba bonke abebekuyo babe nokufunda izinto ezininzi. Ngelandelayo imini kungene eyabafundisi, kwake ngexesha leshumi kwako neremente noko akwabi sabiko zinto zimandla mani zixoxwayo kuyo.

U-Cameron, inkosana yama soldati ehamba ihlola umpakati we Africa, utumele incwadi yokuba ubesand’ ukulijikela elicibikazi kutiwa yi Tanganyika, wabona ukuba kuko umlambo opuma kulo, akolwa ukuba yi Kongo. Kuvakala ukuba okukokwake usapile kakuhle. Incwadi zika Dr. Livingstone ziye zafika kakuhle E-Zanzibar.

KWELASE MAXOSENI.

Umfo otile osand’ ukuhambela kula macala ase Mampondweni uti ukubalisa ngento abehambe ezibona—Sati sakuwuwela Umtata sangena kwela Mampondomise apetwe ngu Mditshwa. Awelela kweli cala ngokugxotwa nga Batembu, aza akubalapa alwa nama Mpondo, akuyekana nawo ahlulelana odwa. Ibingazange ipele ke ngoko imfazwe kuwo. Ilizwe akulo ngoku U-Mditshwa lihle ekukangelekeni, lilizwe lenduli namahlati nezihlambo, nemilambo, namatafa. Ziko nenyamakazi noko ndibone ukuba ziyakuhle zipele. Site sakufika Engxu sabona imiwonyo ekubalekelwa kuyo ngemfazwe. Amampondomisi ngabantu abatanda kunene imfazwe, intlanya ezingaqele kutintelwa ntweni. Amasimi basawalima ngegaba kuba bati awepuluwa aba nokula. Umsebenzi wabo awumelwe nto inkulu noko bona bazipakamisayo. Uti ehambanje umntu ange uti “ Uyandazi na into endiyiyo. ” Umditshwa ngumfo osiqingqi, okumila kobuso kuyelele kokwaba Yodi, oliso libukali, oqabukileyo. Akubonakali kuba uzikatalele ingubo zase Mlungwini, nabe Lungu akabafuni kangakanani. Amampondomise kubonakala ngoku ukuba afuna ukufuya igusha, ayazitenga kunene. Asakolwa kunene ekutakateni nase minyanyeni. Ijiki akahleki ngalo. Kudala kutiwa bebesiti yakububa inkosi isidumbu sayo sibotshelelwe esikondweni somti pantsi kwamanzi. Le nkosi anayo ngoku ayayitanda, nayo iyalinga kakulu ukuwalungiselela.

Ukusuka ku Mditshwa siye ku Mhlontlo. Bahlulwe li Tsitsa. Intlalo yama Mpondomise apantsi kuka Mhlontlo iya fana naka Mditshwa. U-Mhlontlo yinkosi ekalipileyo, ekwaziyo ukupata umkosi, inkweli, enjalo nje edubula. Ngumfo opantse ukusuka egadeni omzinjana mncinane, oti wakumkangela emehlweni ange ngelinye uvuyela ukuba eteta nawe, abe ngelinye ekupe- ngulula into oyiyo. Apo apikele kona akuko nto ibuye imnqande. Ngexesha lemfazwe wada wane- minyaka esixenxe esilwa nama Mpondo noko engenakumtini. Abantu bakala ngokuti nguye lo ubange ukuba Amangesi eze kweli lizwe. Usand’ukutenga inqwelo kubonakala ukuba uzi- nxamele izinto zokukanya. U-Mblontlo uti uyeyona nkosi inkulu yama Mpondomise ; uzeke intombi ka Rili ; udadewabo, noko asekaya ngoku, wendele ku Mqikela.

Sindulukile apo siye kungena kwelama Baca elahlulwe yi Tina, umlambo obukeka kunene. Siye kufika kwisikolo sase Osborne esipantsi kuka Rev. C. White. Noko kutiwa ngama Baca abaniniso, zininzi ezinye izizwe ezikona. Izindlu zabo zintle ngapezu kwezama Xosa E-Koloni. Ezinqukuva zikolise ukuba tsolo pezulu, ize zifulelwe ngokwabe Lungu. Kuko nabane ngxande. Wakungena ngapakati ufika zingeninzi impahla. Kuko nabane zitiya ezihle kunene, ekukoyo imiti yelamuni nozipesika. Kwesinye sifike kuko nemiti yekoton. Umgangato wezindlu ungafika ugudile ukazimla umnyama ibala utanjiswe ngamafuta. Abantsundu belozwe kubonakala ingati bayayitanda imfundo;